OpenLLM-France/wikimedia huggingface dataset:
# Orbey

Orbey (en alsacià Urwes) és un municipi francès, situat a la regió del Gran Est, al departament de l'Alt Rin. L'any 2007 tenia 3.707 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.160 | 3.236 | 3.369 | 3.114 | 3.382 | 3.548 |

## Administració

Llista d'alcaldes :
| Període | Identitat | Partit |
| 2001-2008 | Jean Schuster | |
| 2008- | Guy Jacquey | DVD |
# Obertura portuguesa

L'obertura portugusa és una obertura d'escacs que comença amb els moviments:
    1.e4 e5
    2.Ab5
La portuguesa és una obertura poc freqüent. En contrast amb l'obertura Ruy López (1.e4 e5 2.Cf3 Cc6 3.Ab5), endarrerint Cf3 les blanques deixen lliure el peó-f tot reservant-se la possibilitat de jugar f4. La contrapartida és que la falta de pressió de les blanques sobre d5 deixa les negres amb les mans lliures.
Si les negres contesten 2...Cf6, les blanques poden jugar de gambit amb 3.d4. Una altra resposta negra seria 2...Cc6, segurament esperant que les blanques transposin a la Ruy López amb 3.Cf3, però una elecció més popular és la de fer fora l'alfil blanc amb 2...c6. La partida podria continuar 3.Aa4 Cf6 i ara les blanques poden fer 4.Cc3 o 4.De2.
Graham Burgess ha indicat que sembla una Ruy López en què les blanques s'hagin descuidat de fer 2.Cf3. De tota manera, és quelcom més que això, és una d'aquelles obertures que no són tan dolentes o sense sentit com semblen a primera vista, i les negres han d'afrontar-la amb cura.

## Bibliografia

* Burgess, Graham. The Mammoth Book of Chess. Carroll & Graf, 2000. ISBN 0-7867-0725-9.

## Enllaços externs

* A lot of openings a Chess.com
# Obertura vienesa

L'obertura vienesa és una obertura d'escacs caracteritzada pels moviments:
    1.e4 e5
    2.Cc3
El segon moviment de les blanques és menys comú que 2.Cf3, i és d'una concepció més recent; un comentarista va escriure al New York Times el 1888 que "des de Morphy només ha nascut una obertura nova, la vienesa".
La idea original rere 2.Cc3 fou la de jugar una mena de gambit de rei diferit, amb f2–f4, tot i que en el joc modern les blanques sovint juguen més tranquil·lament (per exemple fianquetant el seu alfil de rei amb g3 i Ag2). Les negres sovint continuem amb 2...Cf6, encara que 2...Cc6 és jugable també, així com la inusual 2...Ac5 3.Cf3 d6!. L'obertura conté també la notable variant Frankenstein-Dracula (2...Cf6 3.Ac4 Cxe4), que pot ser enormement complexa.
Weaver W. Adams, qui el GM Larry Evans va descriure com a posseïdor d'una mentatalitat de "tot o res", va dir, notòriament, que l'obertura vienesa conduïa a una victòria forçada per les blanques. De tota manera, el Gran Mestre Nick de Firmian, a la 15a edició de Modern Chess Openings (MCO-15), conclou que l'obertura condueix a la igualtat amb el millor joc pels dos bàndols. Nogensmenys, l'experiència pràctica entre mestres d'escacs i jugadors de més nivell, sembla contradir aquest punt de vista i mostra que les blanques tenen un clar avantatge, ja que guanyen un 4,8% més de partides que les negres fent servir aquesta obertura.

## Referències

* ↑ «A New Chess Book» (en anglès). New York Times, 13-05-1888. [Consulta: 12 novembre 2008].
* ↑ "Mr. Adams i els seus amics han de veure's com a relacionats amb l'ala dreta radical d'escacs. Malgrat les seves anàlisis defectuoses, se'ls ha de donar crèdit per la introducció de sana controvèrsia en els anals formals de la teoria d'obertures. ... Weaver no s'acontenta amb mesures a mitges com les que duen a la igualtat. Tot o res - lògica de dretes, fidel al seu estil." Evans, Larry. Chess Catechism (en anglès). Simon and Schuster, 1970, p. 146–47, 153. ISBN 0-671-21531-0.
* ↑ de Firmian, Nick. Modern Chess Openings: MCO-15. Random House Puzzles & Games, 2008, p. 114–20. ISBN 978-0-8129-3682-7.
* ↑ «Vienna Game statistics.».

## Bibliografia

* László Jakobetz, László Somlai: Die Wiener Partie. Dreier, 1994, ISBN 3-929376-12-1
# Olabeaga

Olabeaga és un barri del districte bilbaí de Basurtu-Zorrotza. Té una superfície de 0,25 quilòmetres quadrats i una població de 1.093 habitants (2006). Limita al nord amb el Zorrotzaurre i el canal de Deusto, que el separen de Deustuko Doneperiaga, a l'oest amb Indautxu a l'est amb Altamira i Muntanya Kobeta, i al sud amb Basurtu.
Al seu territori hi ha una estació de Renfe Rodalies Bilbao, l'estació d'Olabeaga.

## Enllaços externs

* Bloc de la plataforma veïnal Olabeaga Bizirik
* Fòrum dels veïns d'Olabeaga Arxivat 2015-02-03 a Wayback Machine.
# Palutrus pruinosa

Palutrus pruinosa és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,7 cm de longitud total.

## Hàbitat

És un peix marí, de clima tropical i associat als esculls de corall.

## Distribució geogràfica

Es troba al Pacífic occidental central: des de Palau fins a Samoa.

## Observacions

És inofensiu per als humans.

## Referències

* ↑ World Register of Marine Species (anglès)
* ↑ BioLib (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.

## Bibliografia

* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
# Palau de Llíria

El palau de Llíria és un gran palau urbà espanyol del segle xviii, residència de la Casa d'Alba a Madrid, i principal seu de la seva col·lecció d'art i arxiu històric, tots dos d'incalculable valor.Se situa en els números 20-22 de l'actual carrer de la Princesa, en una zona coneguda antany com a barri dels Afligits. D'ell s'explica que és el domicili particular més gran de Madrid (200 estades en 3.500 m²) i que els seus amplis jardins són els únics de propietat privada que figuren destacats en molts plànols de la ciutat.
Va ser reconegut ja en la seva època com la millor mansió de l'aristocràcia madrilenya, només superat pel Palau Reial.

## Vegeu també

* Llíria
* Palau dels Ducs de Llíria

## Referències

* ↑ tesoro de la Duquesa

## Bibliografia

* VV.AA. (2012). El palacio de Liria. Memoria Mundi. 326 páginas, cartoné. Vilaür: Ediciones Atalanta. ISBN 978-84-939635-8-3.
# ONE Pro Cycling

L'equip ONE Pro Cycling (codi UCI: ONE) és un equip ciclista britànic creat el 2015. L'any següent ja va ascendir a categoria continental professional però el 2017 va tornar a baixar a categoria continental.

## Principals victòries

* Tro Bro Leon: Martin Mortensen (2016)
* Beaumont Trophy: Dion Smith (2016), Peter Williams (2017)
* Ronda van Midden-Nederland: Chris Opie (2016), Kamil Gradek (2017)
* Gran Premi dels Marbrers: Karol Domagalski (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 47è | Marcin Białobłocki (279è) |
| 2016 | 47è | Hayden McCormick (436è) |
UCI Àsia Tour
| Temporada | Classificació per equips | Millor ciclista en la classificació individual |
| 2016 | 20è | George Harper (121è) |
| 2017 | 49è | Thomas Stewart (103è) |
UCI Europa Tour
| Temporada | Classificació per equips | Millor ciclista en la classificació individual |
| 2015 | 59è | Marcin Białobłocki (158è) |
| 2016 | 15è | Dion Smith (43è) |
| 2017 | 37è | Karol Domagalski (182è) |
UCI Oceania Tour
| Temporada | Classificació per equips | Millor ciclista en la classificació individual |
| 2016 | 3r | Dion Smith (5è) |
| 2017 | 10è | James Oram (20è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles i resultats a cyclebase.nl
# Pal·lant (fill d'Evandre)

* Per a altres significats, vegeu «Pal·lant».
Pal·lant (en grec antic Πάλλας, Pal·las) va ser, segons l'Eneida de Virgili, un heroi troià company d'Eneas. Era fill d'Evandre, rei d'Arcàdia.
Lluita al costat d'Eneas contra els rútuls i mostra la seva habilitat com a guerrer matant una gran quantitat d'enemics. Se'l compara, pel seu valor, amb el rútul Lausus, fill de Mezenci. Però, enfrontat amb Turnus, mor a les seves mans. Turnus li pren el cinyell de la seva espasa com a trofeu. Durant la resta del llibre X de l'Enèida, Eneas està dolgut i enfurismat per la mort de Pal·lant i es llança entre els enemics per escometre Turnus. Però Juno aparta al rei per evitar-li la mort. Eneas mata a Lausus, i immediatament ho lamenta. S'entaula un combat on Eneas venç i mata Mezenci. Quan Eneas s'enfronta a Turnus, aquest li suplica pietat, i està a punt de perdonar-li la vida, però veu que porta el cinyell de Pal·lant i li lleva la vida sense pietat.
Evandre va enterrar Pal·lant al cim d'un turó, el Palatí, que va rebre el seu nom. Però una tradició anterior a l'Eneida deia que va ser Pal·lant qui va enterrar el seu pare Evandre a dalt del turó del Palatí.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 409. ISBN 9788496061972.
* ↑ Virgili. Eneida, X, 480-908

## Vegeu també

* Pal·lanti
# Odweyne

Odweyne és una regió de Somalilàndia, creada el 22 de març de 2008 per segregació dels districtes de Duruqsi i Odweyne, pertanyents al Togdheer. Es van crear també dos districtes nous: Harasheekh (o Haro Shiikh) i Raydab Khatumo.
La capital és la ciutat d'Odweyne, un petita ciutat mal comunicada, però de gran tradició històrica.
Aquest territori fou la llar ancestral dels reer odweyne (vegeu Sultanat de Reer Odweyne). És lloc de naixement de molts intel·lectuals i personalitats, destacant Muhammad Hadj Ibrahim Egal, primer ministre de Somàlia i president de Somalilàndia, que hi va néixer el 1928. El 1991 va quedar dins el territori de Somalilàndia quan aquest va declarar la seva independència.
El 1995 es van celebrar a la vila diverses converses de pau entre els dos grups enfrontats (el president sortint Jamal, i el president entrant Egal, el primer més flexible sobre el retorn de Somalilàndia a Somàlia) en les que van participar el sultà d'Ifdagale Mohamed Sultan Abdulkadir i el sultà en funcions dels habar yoonis Mohamed Nur Dirqeye.
# Odyssea

Odyssea és un gènere de plantes de la subfamília de les cloridòidies, família de les poàcies. És originari de les regions costaneres del Mar Roig i del sud-oest d'Àfrica tropical.
Fou descrit per Otto Stapf i publicat a Hooker's Icones Plantarum 31: t. 3100. 1922. L'espècie tipus és: Odyssea paucinervis (Nees) Stapf

## Etimologia

Nom que al·ludeix a la "odissea" d'aquesta planta a través de diferents classificacions taxonòmiques de gramínies (en haver estat inclosa, en un moment o un altre, en nou gèneres diferents).

## Taxonomia

A continuació es brinda un llistat de les espècies del gènere Odyssea acceptades fins a abril de 2014, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Odyssea jaegeri (Pilg.) Robyns i Tournay
* Odyssea mucronata (Forssk.) Stapf
* Odyssea paucinervis (Nees) Stapf

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 4 març 2010].
* 1 2 «Odyssea». Tropicos.org. Missouri Botanical Garden. [Consulta: 8 novembre 2014].

## Enllaços externs

* Clayton, W.D., Harman, K.T. and Williamson, H. (2006 d'ara endavant). Odyssea. A: GrassBase - The Online World Grass Flora.
# Papa Joan VIII

* Per a altres significats, vegeu «Joan VIII (antipapa)».
Joan VIII (Roma, 820 - 882) fou Papa de Roma des del 872 fins al 882.
Abans de ser escollit per al papat el 14 de desembre de 872, era arxidiaca de Roma. La seva elecció va trobar l'oposició del futur Formós I, que també acabaria sent Papa. Encara que ja tenia més de 50 anys en el moment del seu nomenament, va ser un pontífex enèrgic.
Anomenat el «Rector d'Europa», va aconseguir evitar un cisma amb l'església d'Orient: quan Foci, Patriarca de Constantinoble, va tornar a acceptar el dogma catòlic, el 877, Joan VIII es va conformar a rebre d'ell una declaració de penediment i Foci va continuar essent patriarca. Joan VIII va acceptar també l'anomenada clàusula del filioque sobre la controvertida redacció del Credo i va restablir l'autorització donada per Adrià II per celebrar la litúrgia en llengua eslava. També va proporcionar als missioners Ciril i Metodi un certificat d'ortodòxia.
En l'àmbit occidental, es va defensar de l'aristocràcia romana consagrant l'emperador Carles el Calb el 25 de desembre del 875. Però a la mort de Lluís el Germànic, Carles es va trobar amb dificultats. Cridat pel papa, que estava amenaçat en Itàlia, Carles va morir en 877 quan passava els Alps. En la primavera del 878, sentint-se amenaçat, Joan VIII va fugir d'Itàlia i va ser acollit en Arles per Bosó V de Provença i el bisbe Tostang, abans d'assistir al Concili de Troyes, on va proposar com a rei d'Itàlia a Lluís II de França, que rebutjà l'oferiment, i després al mateix Bosó, que va fracassar en el seu intent. Alguns anys després, en 881, seguint la mateixa tàctica, Joan VIII va fer coronar emperador a Carles III el Gros. Però aquesta política va tornar a fracassar: Carles es va veure obligat a abdicar en 888.
El papa Joan VIII va morir el 882, en circumstàncies estranyes. Els Annals de Fulda afirmen que va ser enverinat i, després, com que trigava a morir, colpejat amb un martell.

## Papessa Joana

Diverses llegendes afirmen que aquest Papa fou en realitat una dona.
La primera referència sobre aquest fet data del segle xiii. En algun moment, l'Església Catòlica va acceptar la realitat de la Papessa Joana. Notes marginals en un document del segle xv es refereixen a una estàtua anomenada "La Dona Papa amb el seu Fill" que va ser posada prop del Laterà (ja que es diu que va donar a llum un fill pels carrers de Roma).
Durant la Reforma en el segle xvi l'Església Catòlica va començar a negar l'existència de la Papessa Joana, però al mateix temps els escriptors protestants insistien en la seva realitat, pel fet que l'existència d'una papessa seria una bona propaganda anti-catòlica.
Els estudiosos moderns no han pogut verificar positivament la historicitat de la Papessa Joana.
# Ofèlia Soler i Nomdedéu

Ofèlia Soler i Nomdedéu (Castelló de la Plana, 1952) és una política valenciana, senadora en la IV legislatura i diputada en la V Legislatures.

## Biografia

Llicenciada en psicologia, treballà com a inspectora d'educació. Militant del PSPV-PSOE, fou escollida senadora per la província de Castelló a les eleccions generals espanyoles de 1989. Ha estat secretària primera de la Comissió Especial de la Joventut i de la Comissió Mixta d'Investigació científica i desenvolupament tecnològic del Senat. Després fou elegida diputada a les eleccions generals espanyoles de 1993 i formà part de la Comissió d'Educació i Cultura del Congrés.
Ha estat vicepresidenta del Consell Escolar Valencià i presidenta del Consell Assessor de l'Institut Valencià de la Dona.

## Referències

* ↑ Fitxa del Senat
* ↑ Fitxa del Congrés de Diputats
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.532. ISBN 9788495484802.
# Jhon Freddy García Feria

Jhon Freddy García Feria (Buga, Valle del Cauca, 25 de maig de 1974) va ser un ciclista colombià, que va combinar anys de professional amb altres com amateur. Del seu palmarès destaca el Campionat nacional en ruta de 2002. Va combinar la carretera amb la pista. Va participar en dues edicions dels Jocs Olímpics.

## Palmarès en pista

* 1998
** Medalla d'or als Jocs Centreamericans i del Carib en velocitat per equips
** Medalla d'or als Jocs Centreamericans i del Carib en madison

## Palmarès en ruta

* 2000
** Vencedor d'una etapa a la Volta a Colòmbia
** Vencedor de 2 etapes al Clásico RCN
* 2001
** Vencedor d'una etapa a la Volta al Marroc
* 2002
** Campió de Colòmbia en ruta
** Vencedor d'una etapa a la Volta a Colòmbia
* 2004
** Vencedor de 2 etapes a la Volta a Colòmbia
* 2006
** Vencedor d'una etapa a la Volta a Colòmbia
** Vencedor d'una etapa al Clásico RCN

### Resultats al Giro d'Itàlia

* 2001. Abandona (8a etapa)
* 2002. Abandona (15a etapa)
* 2003. Fora de control (18a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Jhon Viáfara

Jhon Eduis Viáfara Mina (Robles, 27 d'octubre de 1978) és un exfutbolista colombià, que ocupava la posició de defensa.

## Trajectòria

Va començar a destacar a les files de l'Once Caldas, amb qui guanya la Copa Libertadores del 2004. Dona el salt a Europa quan fitxa pel Portsmouth FC, per 800.000 lliures. Al conjunt anglès no acaba de consolidar-se, i al gener del 2006 és cedit a la Reial Societat, de la primera divisió espanyola. A l'equip basc no acaba de reeixir, tot sumant onze partits i dues targetes roges.
L'agost del 2006 fitxa per un altre club anglès, el Southampton FC, on recupera la titularitat.
Hi retorna a l'Once Caldas el 2008, on juga la campanya 08/09. Després d'uns mesos sense equip, el 2010 recala al peruà Juan Aurich.

## Selecció

Viáfara va ser internacional amb Colòmbia en 32 ocasions, tot marcant un gol. Va participar en les edicions de la Copa Amèrica de 2004 i de 2007.

## Tràfic de drogues

John Viáfara va ser capturat a Cali, Colòmbia i extradit als Estats Units l'any 2020; acusat de ser membre d'una xarxa de narcotràfic del càrtel anomenat el Clan el Golf i on el jugador no va admetre els càrrecs presentats en contra seva. L'abril de 2021 fou condemnat a onze anys de presó per tràfic de drogues després de ser considerat culpable d'introduir cinc quilos de cocaïna als Estats Units.

## Referències

* ↑ Redacción «Extraditan a Estados Unidos al exfutbolista colombiano Jhon Viáfara acusado de narcotráfico» (en castellà). , 24-01-2020 [Consulta: 25 maig 2020].
* ↑ «Un exjugador de la Lliga i la Premier, condemnat a onze anys de presó per tràfic de drogues». 324.cat, 04-04-2021 [Consulta: 4 abril 2021].

## Enllaços externs

* Fitxa del jugador Arxivat 2008-04-20 a Wayback Machine.
* Pàgina del jugador Arxivat 2017-09-30 a Wayback Machine.
# Joan Alfons I de Ribagorça

Joan Alfons I de Ribagorça (1543-1573). Comte de Ribagorça (1565-1573). Fill de Martí I de Ribagorça. El seu pare li va cedir el comtat de Ribagorça en 1565 però Joan Alfons va morir prematurament 8 anys després, i el seu pare Martí va tornar a portar el comtat.

## Referències

* ↑ «Joan Alfons I de Ribagorça». Gran Enciclopèdia Catalana. Barcelona: Grup Enciclopèdia Catalana.
# Joan Alfons de Xèrica

Joan Alfons de Xèrica (? - 1369) era fill il·legítim de Pere de Xèrica i la seva amistançada María Pérez. Tenia una germana dels mateixos progenitors: Joana (?-1382), que es va casar amb el comte de Carrión Juan Sánchez Manuel. Joan Alfons va lluitar al costat del seu pare a la Guerra dels dos Peres.
A la mort del seu pare sense fills legítims el 1362 va reclamar ser-ne el successor. En aquell moment ocupava la vila de Llíria com a capità de Castella, motiu pel qual el rei catalanoaragonès Pere el Cerimoniós el va reconèixer com a hereu del patrimoni dels Xèrica a canvi de passar-se de bàndol, cosa que va fer el 1364. Immediatament la vídua, i les filles legítimes van protestar aquesta decisió, que va haver de ser revisada el 1366: Finalment només es va quedar la baronia de Xèrica, mentre que la de Cocentaina fou per a la seva germanastra Beatriu de Xèrica i d'Arborea.
Poc després, al morir també sense fills, la vila de Xèrica va passar a mans del rei, que la va ascendir a l'estatus de comtat i la va donar a l'infant i futur rei Martí l'Humà el 1372.

## Referències

* 1 2 L'Enciclopèdia.cat
* ↑ L'Enciclopèdia.cat
* 1 2 Mestre, 1998: p. 1139 i 1140, entrada: "Xèrica"
* Mestre i Campi, Jesús (director). Diccionari d'Història de Catalunya. Edicions 62, 1998, p. 1.147 p.; p. 1139 i 1140 entrada: "Xèrica". ISBN 84-297-3521-6.
* «Joan Alfons de Xèrica». Gran Enciclopèdia Catalana. Barcelona: Grup Enciclopèdia Catalana.
* «Xèrica». L'Enciclopèdia.cat. Barcelona: Grup Enciclopèdia Catalana. [Consulta: 20 març 2014].
# Jiong

* No s'ha de confondre amb Jiong de Xia o Sima Jiong.
Jiong (xinès: 囧; pinyin: jiǒng; Jyutping: gwing2) és un caràcter xinès, altre temmps poc conegut, que significa "finestra amb patrons". Des del 2008 s'ha convertit en un fenomen d'internet molt utilitzat per expressar vergonya i tristor, a causa de la semblança del personatge amb una trista expressió facial.

## Significacions originals

* Finestra, segons el diccionari del segle II de Xu Shen Shuowen Jiezi : "窻 牖 麗 廔 闓 明" (una finestra oberta i clara).
* Graner.米 囧 significa "introduir l'arròs nou en un graner".
* Lloc sacrificial. Basat en Chouli.
* Topònim.

## Emoticona d'Internet

El personatge de jiong és avui dia més utilitzat a Internet com a emoticona ideogràfica que representa un ventall d'estats d'ànim, ja que s'assembla a la cara d'una persona. S'utilitza habitualment per expressar idees o sentiments com molèsties, xoc, vergonya, desgràcia, etc.
L'ús de jiong com a emoticon es pot localitzar fins al 2005 o anteriors; es va referir el 20 de gener de 2005 en un article en llengua xinesa sobre orz. El personatge de vegades s'utilitza conjuntament amb orz, OTZ o les seves altres variants per formar "囧 rz", que representa a una persona a les mans i als genolls ( jiong formant la cara, mentre que r i z representen braços i cames respectivament) i simbolitzen la desesperació o el fracàs.

## Referències

* ↑ Li i Li, 2014, p. 252-3.
* ↑ Hammond i Richey, 2014, p. 141.
* ↑ «心情很orz嗎？　網路象形文字幽默一下». Arxivat de l'original el 2012-11-15. [Consulta: 14 març 2013].

## Bibliografia

* Hammond, Kenneth J.; Richey, Jeffrey L. The Sage Returns: Confucian Revival in Contemporary China. SUNY Press, 3 desembre 2014. ISBN 978-1-4384-5493-1.
* Li, Yuming; Li, Wei. The Language Situation in China. De Gruyter, 1 abril 2014. ISBN 978-1-61451-365-0.
* Ru, Xin; Lu, Xueyi; Li, Peilin. The China Society Yearbook. BRILL, 25 març 2010. ISBN 90-04-18221-7.

## Vegeu també

* Alfabet De Landa
# Jip van den Bos

Jip van den Bos (Oostknollendam, Wormerland, Holanda Septentrional, 12 d'abril de 1996) és una ciclista neerlandesa professional des del 2015, actualment a l'equip Boels Dolmans.

## Referències

* Fitxa a sitiodeciclismo.net
* Fitxa a cyclebase.nl Arxivat 2017-08-28 a Wayback Machine.
* Fitxa a museociclismo.it
* Fitxa a procyclingstats.com
# Jaume Vidal (desambiguació)

Jaume Vidal és el nom dels següents personatges:
* Jaume Vidal (organista) (s. XVII), prevere reusenc que exercí com organista de la basílica de Santa Maria de Castelló d'Empúries.
* Jaume Vidal (1607-1689), monjo devot del Monestir de Montserrat i compositor.
* Jaume Vidal i Vidal (el Vendrell, 1918 – 1996), conegut amb els renoms «Carboner» o «Mestre», instrumentista i compositor de música per a gralla.
* Jaume Vidal i Alcover (Manacor, 1923 - Barcelona, 1991), escriptor mallorquí.
* Jaume Vidal i Biosca (Barcelona, 1958), periodista cultural català, especialitzat en còmic i arts visuals.